Απόσπαση εργαζομένων στο πλαίσιο ελεύθερης παροχής υπηρεσιών: η Οδηγία 96/71
Creators: name: Φωτιάδου, Ελένη Αριστείδη
Publisher: name: Aristotle University of Thessaloniki
Year: 2013
Subjects: απόσπαση
ελεύθερη παροχή υπηρεσιών
όροι εργασίας
posting of workers
provision of services
conditions of employment

description: Το θέμα της παρούσας εργασίας είναι η απόσπαση εργαζομένων στο πλαίσιο της ελεύθερης παροχής υπηρεσιών εντός της Ε.Ε. με άξονα διάρθρωσής της την οδηγία 96/71/ΕΚ. Τα ζητήματα της απόσπασης εργαζομένων καταδεικνύουν με εμφανή τρόπο την ανάγκη εξισορρόπησης ανάμεσα στην προώθηση της ελεύθερης παροχής υπηρεσιών ως οικονομικού διακυβεύματος και τη μέριμνα για κοινωνική προστασία των εργαζομένων. Η οδηγία φιλοδοξεί να αποτελέσει τη χρυσή τομή ανάμεσα στους δύο αυτούς άξονες. Η ρύθμιση των θεμάτων απόσπασης υποδηλώνει ότι η προσπάθεια για διαμόρφωση συνθηκών υγιούς ανταγωνισμού περνά αναπόφευκτα μέσα από την εφαρμογή ενός ελαχίστου επιπέδου προστασίας των εργαζομένων. Ταυτόχρονα η απόσπαση συνιστά εκτεταμένο φαινόμενο σε επίπεδο κινητικότητας του εργατικού δυναμικού και εμφανίζει ενδιαφέρον για πολλά πεδία νομικού προβληματισμού. Σε ένα πρώτο στάδιο καταδείξαμε τη λειτουργία της απόσπασης ως εργαλείου αποτελεσματικής πραγμάτωσης της ελεύθερης παροχής υπηρεσιών, αφού εκθέσαμε τα εννοιολογικά στοιχεία της θεμελιώδους αυτής ενωσιακής ελευθερίας και τη νομολογιακή της επεξεργασία από το Δικαστήριο της Ευρωπαϊκής Ένωσης. Στο δεύτερο μέρος της εργασίας γίνεται η παρουσίαση των βασικών θεμάτων της οδηγίας 96/71/ΕΚ. Αναφερθήκαμε στη διαδικασία θέσπισης της οδηγίας, στον προσδιορισμό βασικών εννοιών, στο ουσιαστικό πεδίο εφαρμογής της και στις διάφορες διαδικαστικές προβλέψεις που περιέχει. Τέλος ιδιαίτερη μνεία έγινε στο ζήτημα της σύγκρουσης των θεμελιωδών ενωσιακών ελευθεριών με θεμελιώδη δικαιώματα κοινωνικού χαρακτήρα και συγκεκριμένα με το δικαίωμα ανάληψης συλλογικής δράσης. Η εξέταση του ζητήματος αυτού διαρθρώθηκε στη βάση γνωστών αποφάσεων του Δικαστηρίου της Ευρωπαϊκής Ένωσης. Καταλήξαμε ότι η απόσπαση εργαζομένων για λογαριασμό του εργοδότη προκειμένου να παράσχουν προσωρινά την εργασία τους σε μια άλλη εγκατάσταση ή μονάδα παραγωγής της ίδιας επιχείρησης ή θυγατρικών της, συχνά εκτός της χώρας προέλευσης, αποτελεί διαδεδομένη πρακτική, ιδίως στο πλαίσιο της ενιαίας και ευέλικτης ευρωπαϊκής αγοράς. Το ρυθμιστικό πλαίσιο που εισάγει η οδηγία 96/71, κρίνεται ικανοποιητικό, καθώς παρέχει τα απαραίτητα εργαλεία διασφάλισης ενός ελάχιστου επιπέδου προστασίας για του εργαζομένους και ταυτόχρονα εγγυάται συνθήκες υγιούς και ανόθευτου ανταγωνισμού εντός των κόλπων της Ε.Ε. Ωστόσο δεν εκλείπουν σημεία τριβής δυνάμενα να προκαλέσουν ερμηνευτικές δυσχέρειες. Καίριος προς την κατεύθυνση συγκεκριμενοποίησης των απαιτήσεων που ενσωματώνει η οδηγία και ανάδειξης του δυναμικού και ευέλικτου χαρακτήρα της αναδεικνύεται ο ρόλος του Δικαστηρίου. Μέριμνα του Δικαστηρίου είναι να βρει τη λεπτή ισορροπία στην ιδιαίτερη και μάλλον συγκρουσιακή σχέση μεταξύ θεμελιωδών ενωσιακών ελευθεριών και θεμελιωδών δικαιωμάτων.
description: The aim of the present thesis was the study of the posting of workers in the framework of the provision of services on the basis of Directive 96/71/EC of the European Parliament and of the Council of 16 December 1996. Directive 96/71 tries to find the balance between the provision of services as an economic value and the protection of workers. The internal market offers a dynamic environment for the transnational provision of services, prompting a growing number of undertakings to post employees abroad temporarily to perform work in the territory of a Member State other than the State in which they are habitually employed. We examined the relation between free movement of services and posting of workers. Then we presented Directive 96/71/EC, especially its setting process, its definitions and its field of application. Furthermore, we analyzed the 'hard core` of clearly defined protective rules that should be observed by the provider of the services notwithstanding the duration of the worker's posting. Finally we focused on the relation between economic freedoms of the EU and social rights on the basis of recent jurisprudence of European Court of Justice.